open-index/open-wikipedia-markdown huggingface dataset:
Admiral Senjavin (1894)

**Admiral Senjavin** () oli vuonna 1896 valmistunut Venäjän keisarikunnan laivaston Admiral Ušakov -luokan rannikkopanssarilaiva. Keisarillisen Japanin laivasto valtasi aluksen Tsushiman meritaistelussa 28. toukokuuta 1905 liittäen sen laivastoonsa nimellä *Mishima*. Alus upposi maalilaivana syyskuussa 1936.

## Valmistus

Alus tilattiin Itämeren telakalta Pietarista, missä köli laskettiin 2. elokuuta 1892. Alus laskettiin vesille 22. elokuuta 1894 ja valmistui vuonna 1896.

## Palvelus
Alus liitettiin palvelukseen otettaessa Itämeren laivastoon, mistä se siirrettiin muodostettavaan Tyynenmeren laivaston 3. laivueeseen, joka lähetettiin Port Arthuriin Venäjän–Japanin sodassa. Laivasto-osasto kohtasi Korean ja Japanin välisessä Tsushimansalmessa keisarillisen Japanin laivaston. Seuranneessa taistelussa *Admiral Senjavin* vallattiin 28. toukokuuta 1905.

### Mishima
Alus liitettiin keisarillisen Japanin laivastoon toisen luokan rannikkopanssarilaivana nimellä *Mishima*. Ensimmäisessä maailmansodassa alus kuului Japanin 2. laivastoon, jonka mukana se osallistui Qingdaon taisteluun. Sodan jälkeen alus osallistui Siperian maihinnousuun ollen muun muassa jäänmurtajana pitäen meritien Vladivostokin ja Japanin välillä avoinna. Alus luokiteltiin 1. huhtikuuta 1921 sukellusveneiden emälaivaksi, missä tehtävässä se oli palveluksesta poistoonsa saakka 10. lokakuuta 1935. Alus upposi maalilaivana syyskuussa 1936 Kushiman rannikolla.

## Lähteet
*

### Viitteet
Töyhtöromiskot

**Töyhtöromiskot** (*Chauna*) on romiskojen heimoon kuuluva sorsalintusuku.
Töyhtöromiskoihin kuuluu BirdLife Suomen mukaan kaksi lajia.

## Sukuun kuuluvia lajeja
* Kolumbianromisko (*Chauna chavaria*)
* Töyhtöromisko (*Chauna torquata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chauna
Carl Axel Nordman

**Carl Axel Nordman** (28. tammikuuta 1892 Helsinki – 27. helmikuuta 1972 Helsinki) oli suomalainen arkeologi. Hän oli Helsingin yliopiston dosentti 1921–1936, Kansallismuseon historiallisen osaston johtaja 1931–1936, valtionarkeologi 1936–1959. Hän oli Svenska Litteratursällskapet i Finland -seuran puheenjohtaja 1947–1953 ja Suomen Museoliiton puheenjohtaja 1940–1960.

## Julkaisuja
**Studier över gånggriftkulturen i Danmark*, 1918
**Anglosaxon Coins Found in Finland*, 1921
**Karelska järnåldersstudier*, 1924
**The Megalite Culture of Northern Europe*, 1935
**Suomen keskiaikaista kuvanveistoa*, 1951

## Kirjallisuutta
* 

## Lähteet
Desulfovibrionales

**Desulfovibrionales** on proteobakteereihin kuuluva lahko, johon kuuluu neljä bakteeriheimoa. Kuten kaikki proteobakteerit, myös tämän lahkon bakteerit ovat gramnegatiivisia. Suurin osa lahkoon kuuluvista bakteereista on sulfaattia pelkistäviä bakteereita, lukuun ottamatta  *[[Lawsonia]]*- ja *[[Bilophila]]*-sukuja. Kaikki tähän lahkoon kuuluvat bakteerit ovat ehdottoman hapettomasti eläviä eli anaerobeja. Suurin osa lajeista on mesofiilisiä eli kohtuullisessa lämpötilassa eläviä. Lahkoon kuuluu myös joitakin lajeja, jotka pystyvät elämään myös melko kuumissa olosuhteissa.

## Lähteet

## Aiheesta muualla
*National Center for Biotechnology Information (NCBI): Desulfovibrionales, taxonomy 
*UniProt, Taxonomy: Desulfovibrionales
Kalaksue

**Kalaksue** on kylä Iitissä Koskenniskan eteläpuolella. Se rajoittuu lännessä Kymijokeen ja siihen liittyviin järviin. Itäpuolella on Jaalan (nykyisin Kouvolan) Kimolan kylä.

Kylän syntynä voidaan pitää isovihan jälkeistä aikaa, jolloin Vuolenkosken talolliset alkoivat laajentaa viljelyksiään. Mustilan, Heiskalan ja Pappilan talot ulottivat maitaan Kymijoen itäpuolelle. Mustilan sivutila Kyöri oli Koukkuojan tuntumaan syntyneen tytärkylän suurin talo. Myöhemmin Kyöri jakautui Kyöriin, Metsäpeltoon (Suvikumpu), Syrjälään ja Honkkilaan. Vuosien myötä taloista lohkottiin uusia tiloja ja paikalliset rakennuttivat kesämökkejään lähivesistöjen rannoille.  

Kalaksuen kylä rajoittuu etelässä kolmen järven muodostamaan ketjuun. Kettujärvi, Keskimmäinen ja Ylimmäinen erottavat Kalaksuen Mankalan kylästä.

## Kirjallisuutta
*Metsäpelto, Eila ym. (toim.): *Pois maalimast' Kalaksuveh : Kalaksuen kyläkirja.* Iitin kotiseutuyhdistys, 2005. .
Viksberg

**Viksberg** voi tarkoittaa seuraavia asioita:

* *[[Viksberg (Forssa)|Viksberg]]* (virallisesti Haudankorva), Forssan kaupunginosa
* Viksberg, kylä Paimiossa
* Viksberg, osa Viksäter och Viksbergin taajamaa Södertäljen kunnassa Ruotsissa.

## Katso myös
* Viksbergin kartano, kolmen kartanon nimi Suomessa ja yhden Ruotsissa
Dom-2

**Dom-2** on vuonna 2004 alkanut venäläinen tositelevisio-ohjelma, jota esitetään TNT-kanavalla. Se on Guinnessin ennätystenkirjan mukaan pisimpään jatkunut tositelevisio-ohjelma maailmassa. Vuonna 2020 Dom-2 oli jatkunut yhtäjaksoisesti jo 5800 päivää. Dom-2 on jatkoa sen ensimmäiselle tuotantokaudelle Dom-1. Ohjelman ensimmäisellä kaudella kilpailijoiden piti rakentaa taloa samalla kun heidän oli löydettävä itselleen partneri. Lopuksi parit kilpailivat itse talosta.  Ensimmäinen kausi ei saavuttanut suurta suosiota ja ohjelman konseptia päätettiin muuttaa siten, että Dom-2-ohjelmassa keskitytään enemmän parisuhteiden luomiseen kuin talon rakentamiseen. 

Kilpailijoiden tehtävänä on asua keskenään suljetussa ympäristössä ja löytää itselleen seurustelukumppani sekä ylläpitää parisuhdetta. Joka viikko kumppanittomat kilpailijat ovat vaarassa pudota kisasta pois. Katsojat pääsevät seuraamaan talon tapahtumia päivittäin erilaisten koostelähetysten kautta. Ohjelmassa on nähty useiden kilpailijoiden avioitumisia ja vuonna 2009 syntyi ensimmäinen Dom-2-pariskunnan lapsi. Vuonna 2014 ohjelmaa alettiin kuvaamaan Venäjän lisäksi myös Seychelleillä, jonne avattiin ohjelman lisäasuinalue Ostrov Ljubvi. Ohjelman juontajina ovat toimineet muun muassa: Ksenija Sobtšak, Ksenija Borodina ja Olga Buzova.  Ohjelmassa kilpaili suomalainen Antti Kurhinen vuonna 2011.
 
## Lähteet
Huutotöyry

**Huutotöyry** on osa Iitin Vuolenkosken kylää. Huutotöyryllä on ollut oma postitoimipaikka ja on sen jäljiltä edelleen oma postinumeroalueensa, 19160 Huutotöyry. Paikan nimi juontuu perimätiedon mukaan isonvihan aikoihin, jolloin harjunlaelta tähystettiin vihollista ja huudettiin varoituksia kylään.

Huutotöyryllä on kauppa, joka on varsinkin kesällä varsin vilkas. Huutotöyryn rannassa on venelaiturit, joihin kokoontuu väkeä varsinkin juhannuksen aikaan.
Carlos Martínez Díez

**Carlos Martínez Díez** (s. 9. huhtikuuta 1986 Lodosa, Espanja) on espanjalainen jalkapalloilija. Hän edusti yli kymmenen vuotta Real Sociedadia ja oli pelipaikaltaan oikea laitapuolustaja.

## Seurajoukkueura
Martínez on Real Sociedadin kasvatti ja hän teki ensiesiintymisensä edustusjoukkueessa 26. elokuuta 2007 ottelussa Castellónia vastaan.

## Aiheesta muualla
* Carlos Martínezin esittely Real Sociedadin virallisella sivustolla 
* Carlos Martínezin tilastot BDFutbol-sivustolla
Keskusta (Forssa)

**Keskusta** on yksi Forssan kaupunginosista. Vuoden 2011 lopussa Keskustan tilastoalueella (kaupunginosassa) oli 1&nbsp;928 asukasta. Keskustan kaupunginosassa sijaitsevat Osuuspankin, Sammon, Säästöpankin ja Nordean konttorit, K-Supermarket-vetoinen kauppakeskus, Forssan tori, linja-autoasema, Teatteritalo, elokuvateatteri ja suuri määrä erilaisia kaupallisia palveluja. Kaupungin liike-elämä oli aikaisemmin keskittynyt Kartanonkadun ja Hämeentien varsille sekä torin ympäristöön, mutta sittemmin paljon liikkeitä on siirtynyt Linikkalan ja Haudankorvan kaupunginosissa sijaitseviin kauppakeskuksiin, joissa ovat myös Forssan suurimmat elintarvikeliikkeet Prisma ja K-Citymarket. Forssan tori ja Ankkalammin ympäristö uudistettiin keskustan viihtyisyyden lisäämiseksi. Tämä hanke herätti myös kritiikkiä, sillä torille rakennettu kahvilarakennus on ollut pitkiä aikoja vailla yrittäjää. Kaupunginosan itäraja kulkee Yhtiönkatua ja I linjaa pitkin, joten myös Forssan kirkko sijaitsee Keskustan kaupunginosassa.

Vanhoissa tekstiiliteollisuusrakennuksissa Kehräämöalueella Loimijoen varrella toimii muun muassa keilahalli, kirjasto, museoita, Hämeen ammattikorkeakoulu ja Wahren-keskus. Kehräämöstä koilliseen päin sijaitsee Yhtiönpuisto, joka tunnetaan myös *Wahrenin puistona*. Puutarhakadun varrella on vanhoja suuria puutaloja, ja joen rannalle on rakennettu Forssan klubi. *Kaupunginpuutarhaan* Loimijoen rannalle rakennetaan uutta omakotitaloaluetta.

Keskustan asuntokanta koostuu lähes yksinomaan kerrostaloista, jotka on rakennettu enimmäkseen 1960- ja 1970-luvuilla. Puistolinna on kaupungin ensimmäinen kerrostalo, ja se sijaitsee Kartanonkadun ja Hämeentien kulmauksessa. Pitkän tauon jälkeen Keskustaan Tapulikadun ja Loimikadun varrelle on alettu rakentaa uusia kerrostaloja. *Makasiinirannan* alueelta aivan Loimijoen pohjoispuolelta on purettu toinen vanhoista varastomakasiineista, ja rantaan on jo rakennettu uusia asuintaloja. Keskustassa on myös joitakin vanhoja puutaloja, joita ei aikanaan ole purettu uudempien rakennusten tieltä.

Tampereentien länsipuolella on teollisuutta, paljon tilaa vaativia kaupallisia palveluja ja kaupungin jätevedenpuhdistamo. Loimijoen pohjoispuolelle valmistui Atrian logistiikkakeskus, mutta se on sittemmin jäänyt tyhjilleen. Keskustan kaupunginosan Kartanonkadun ja Tampereentien länsipuolista aluetta kutsutaan nimellä *Sortohaka*.

## Lähteet

## Aiheesta muualla
* Kartta Forssan osa-alueista:
Dylan Reese

**Dylan Reese** (s. 29. elokuuta 1984 Pittsburgh, Pennsylvania, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Arizona Coyotesia. New York Rangers varasi Reesen 209. pelaajana .

## Ura
Reese pelasi uransa alussa yhden ottelun NAHL:n Texas Tornadossa ja kaksi kautta saman sarjan Pittsburgh Forgessa. Kaudeksi 2003–2004 hän siirtyi NCAA:n Harvardin yliopistoon, jota edusti neljä kautta. Kaudella 2006–2007 Reese pelasi myös AHL:n Hartford Wolf Packissa ja kaudet 2007–2009 hän edusti saman sarjan San Antonio Rampagea. Kaudeksi 2009–2010 hän siirtyi NHL-seura Columbus Blue Jacketsiin, mutta pelasi AHL:n Syracuse Crunchissa, kunnes maaliskuussa 2010 vaihtoi New York Islandersiin. Reese debytoi NHL:ssä 4. maaliskuuta Atlanta Thrashersia vastaan ja teki ensimmäisen NHL-maalinsa 16. maaliskuuta Vancouver Canucksia vastaan. Pelattuaan Islandersissa ja farmijoukkue Bridgeport Sound Tigersissa kolme kautta hän siirtyi kaudeksi 2012–2013 Pittsburgh Penguinsiin. Kauden 2013–2014 Reese edusti KHL-seura Amur Habarovskia.

## Tilastot

## Lähteet
* 
* 
* Dylan Reese NHL.comissa
Kuhala

**Kuhala** on yksi Forssan kaupunginosista. Vuoden 2011 lopussa Tölön tilastoalueella (eli Kuhalan kaupunginosassa) oli 2&nbsp;582 asukasta. Kuhalan tilastoalue muodostuu neljästä pienalueesta: *Vanhan Kuhalan*, *Uudenkylän* ja *Yliskylän* puutaloalueista, *Kekkalan* osittain uudemmasta asuinalueesta sekä *Tölön* kerrostaloalueesta.

1930-luvulla pääosa Forssan kauppaliikkeistä sijaitsi kaupunginosan itäosassa kulkevan Kauppakadun varrella. Helga Keräsen vuodelta 1930 olevan tutkimuksen mukaan Forssan liikeskukseen kuuluvat alueet sijaitsivat Kauppakadun, Keskuskadun, Rautatienkadun ja Turuntien varsilla.

Vanha Kuhala oli aiemmin Forssan ydinaluetta, mutta nyt monet alueen taloista ovat huonokuntoisia. Vanhoja puutaloja on purettu ja palanut, minkä seurauksena useat tontit ovat nykyään tyhjillään. Tyhjiä tontteja on paljon varsinkin Kauppakadun varrella. Yliskylään on viime aikoina rakennettu uusia omakotitaloja ja Uuteenkylään rivitaloja. Tölön kerrostaloalue on rakennettu lähinnä 1970-luvulla, mutta Tölönkaaressa on myös 1980-luvulta olevia taloja. Tölön alueella toimii myös yksityinen vanhainkoti.

Kuhalassa sijaitsevat viihdeuimala Vesihelmi, vanhainkoti Tyykihovi ja Haudankorvan vanha koulu. Forssan rautatieasema sijaitsi kaupunginosassa ennen purkamistaan. Paikalle rakennettiin poliisin ja käräjäoikeuden toimitilat, joissa toimivat aiemmin myös Alko ja posti. Nykyisin Alkot sijaitsevat K-Citymarketin ja Prisman yhteydessä. Postin palvelupiste siaitsee Kutomoaluella Citymarketin infopisteessä. Homeongelmien vuoksi poliisi on kuitenkin joutunut muuttamaan pois talosta. Rautatienkadun varrelle on rakennettu kerrostaloja, joissa katutasossa toimii kaupallisia palveluita. Lidl toimii Yhtiönkadun ja Eteläisen puistokadun risteyksessä. Vesihelmeä vastapäätä toimii marraskuussa 2012 avattu Sale.

Kaupunginosassa Tölön alueella toimii Tölön asukasyhdistys.

## Lähteet

## Aiheesta muualla
* Kartta Forssan osa-alueista:
Vieremä (Forssa)

**Vieremä** on yksi Forssan kaupunginosista. Vuoden 2011 lopussa Vieremän tilastoalueella (kaupunginosassa) oli 983 asukasta. Vieremä on omakoti- ja rivitaloalue Forssan keskustaajaman luoteisosassa. Omakotialueen luoteisosaan on rakenteilla uusia taloja.

Kaupunginosassa sijaitsee 1990-luvun puolivälissä lakkautettu Iso-Hunnarin laskettelurinne. Rinteen sulkemisen jälkeen rinteiden valaistus ja hissit myytiin ja jopa lumetusjärjestelmän vesiputket ja valaistuksen kaapelointi kaivettiin maasta pois. Laskettelurinne sijaitsi Lamminmäeksi kutsutussa rinteessä, jonka korkein kohta on suunnilleen 125 metriä meren pinnan yläpuolella. Mäen pohjoispuolella sijaitsee Mäkilammi.

Vieremän tekee erityislaatuiseksi se, että siellä saa kaupungin edelleen voimassa olevan päätöksen nojalla lämmittää pelkästään  kaukolämmöllä. Omia öljykattiloita ei siis sallita, mutta lisälämpönä voi käyttää takkaa. 1980-luvulla alue lämpeni lähes yksinomaan maalämpöaseman avulla. Freonipohjaisen maalämpöaseman kylmäaineen karattua laitos kuitenkin suljettiin.

Kaupunginosassa toimii Vieremän kaupunginosayhdistys.

Vieremässä on Forssan ystävyyskaupunkien Hållnäsin, Sarpsborgin, Serpuhovin, Struerin ja Södertäljen mukaan nimetyt kadut. Ne ovat Ystävyydentien sivukatuja. Hållnäs ei ollut Forssan ystävyyskaupunki, vaan entisen Koijärven ystävyyskunta.

## Lähteet

## Aiheesta muualla
* Kartta Forssan osa-alueista:
Talsoila

**Talsoila** on yksi Forssan kaupunginosista. Vuoden 2011 lopussa Talsoilan tilastoalueella (kaupunginosassa) oli 2&nbsp;225 asukasta. Talsoila on Loimijoen länsipuolella sijaitseva omakotitalovaltainen alue, mutta kerrostalojakin on rakennettu HK:n teurastamon lähelle *Makkaramäkeen*. Talsoilan halki kulkee Turuntie, joka on leveä puistokatu. Turuntien länsipuolella sijaitsevat pelikenttä ja Talsoilanpuisto.

Talsoilan pohjoisrajana on valtatie 10, itärajana Loimijoki, etelärajana Räynynoja ja länsirajana valtatie 2. Turuntien ja Loimijoen välistä aluetta Talsoilasta kutsutaan nimellä *Rantalanmäki*. Rantalanmäessä Turuntien itäpuolella on kerrostaloja; muutoin alue koostuu omakotitaloista.

Forssan elintarviketeollisuus on keskittynyt Talsoilan alueelle. Valtateiden risteyksen tuntumassa toimii HK ja siitä hieman kauempana Atria Loimijoen etelärannalla. Atrian tuotantolaitoksia laajennettiin myös joen pohjoispuolelle, mutta sittemmin lisätilat jäivät pois käytöstä. Talsoilan alueella sijaitsevat myös Forssan kaupungintalo, paloasema ja Kuhalankosken mylly.

Kaupunginosassa toimii Talsoilan omakotiyhdistys.

Talsoilan nimi on 1600-luvulta lähtien lausuttu puhekielessä ilman i-kirjainta muodossa *Talsola*. Kaupunginosassa on neljä katua, joiden nimet perustuvat Kalevalaan.

## Lähteet

## Aiheesta muualla
* Kartta Forssan osa-alueista:
Paavola (Forssa)

**Paavola** on yksi Forssan kaupunginosista. Vuoden 2011 lopussa Paavolan tilastoalueella (kaupunginosassa) 
oli 1&nbsp;182 asukasta. Paavola on vuoden 1982 asuntomessujen jälkeen rakentunut omakotitaloalue. Paavolan kaupunginosaan kuuluvat myös maaseutumaiset *Haision* alue varsinaisen Paavolan pohjoispuolella, ja *Murronaukeen* alue kaupunginosan länsiosassa.

Paavola on rakentunut vähitellen, ja vieläkin sinne rakennetaan uusia omakotitaloja Pyöliringin varteen. Haisioon on syntynyt viime vuosina uutta liiketoimintaa, kun Autokeidas on saanut kilpailijakseen ABC-huoltamon. 1950-luvulla avattu Autokeidas mainostaa olevansa Suomen ensimmäinen varsinainen liikenneasema.

Kaupunginosassa toimii Paavolan kaupunginosatoimikunta.

## Lähteet

## Aiheesta muualla
* Kartta Forssan osa-alueista:
Korkeavaha

**Korkeavaha** on yksi Forssan kaupunginosista. Vuoden 2011 lopussa Korkeavahan tilastoalueella (kaupunginosassa) oli 1&nbsp;152 asukasta. Korkeavahassa on enimmäkseen omakotitaloja. Kerrostaloja on rakennettu ydinkeskustaa lähinnä olevalle alueelle, Linikkalankadun, Lindvallinkadun, Pispalankadun ja Urheilukentänkadun varteen ja *Heikan* alueelle. Alueella sijaitsevat Forssan aluesairaala, urheilukenttä, Forssan ammatti-instituutin rakennukset ja Heikanrinteen vanhainkoti. Aikaisemmin alueen pohjoisosassa toimi Nummen kaatopaikka, joka on kunnostettu. 

Korkeavahan keskiosassa sijaitsee Korkeavahan mäki, joka ulottuu noin 135 metrin korkeuteen merenpinnan yläpuolelle. Mäellä on aiemmin sijainnut näkötorni ja Forssan vesitorni.

## Kuvia

File:Forssan aluesairaala.jpg|Forssan aluesairaala
File:Forssan Ammatti-instituutti A-rakennus 2017.jpg|Forssan ammatti-instituutti

## Lähteet

## Aiheesta muualla
* Kartta Forssan osa-alueista:
Linikkala

**Linikkala** on yksi Forssan kaupunginosista. Vuoden 2011 lopussa Kalliomäen tilastoalueella (eli Linikkalan kaupunginosassa) oli 1&nbsp;045 asukasta. Kaupunginosa koostuu Kalliomäen (1920-luvulle asti nimenä *Ronttismäki*) historiallisesta puutaloalueesta sekä uudemmasta omakotitaloasutuksesta sen itäpuolella. Myös Hämeentien eteläpuolisen alueen automyymälät ja Forssan yhteislyseo sijaitsevat Linikkalan kaupunginosassa. Syksyllä 2010 alueelle avattiin Prisma-vetoinen kauppakeskus toimintansa lopettaneen Forssan Sahan paikalle. Prisman itäpuolelle on suunniteltu *Aurinkorannaksi* kutsuttua uutta omakotitaloaluetta.

Kaupunginosassa Kalliomäen alueella toimii Kalliomäen omakotiyhdistys ry.

Vuonna 1944 tehdyssä asemakaavassa Kalliomäen yhdelletoista kadulle oli annettu nimet. Ne eivät kuitenkaan tulleet koskaan käyttöön, vaan kadut tunnetaan edelleen nimillä I linjasta XI linjaan.

## Lähteet

## Aiheesta muualla
*
Kuusto

**Kuusto** on yksi Forssan kaupunginosista. Vuoden 2011 lopussa Kuuston tilastoalueella (kaupunginosassa) oli 769 asukasta. Kuusto on suhteellisen uutta omakotitaloaluetta. Viimeisimpänä on valmistunut Anttilanniityn alue ja tällä hetkellä rakenteilla on Lanan alue. Kuustossa sijaitsee seurakunnan leirikeskus Klemelä. Kuuston länsiosassa sijaitsee *Raikonmäki*, itäosassa puolestaan *Lunttila*. Kuuston maisemaan kuuluu vedenjakajana toimiva Syrjänharju, joka jakaa vedet Pyhäjärveen ja Kaukjärveen.

## Lähteet

## Aiheesta muualla
* Kartta Forssan osa-alueista:
Pispanmäki

**Pispanmäki** on yksi Forssan kaupunginosista. Vuoden 2011 lopussa Piispanmäen tilastoalueella (eli Pispanmäen kaupunginosassa) oli 339 asukasta. Pispanmäki on omakotitalo- ja teollisuusalue valtatie 2:n länsipuolella. Alueella sijaitsevat Saint-Gobain Isoverin ja Parmarinen tehtaat sekä Pilvenmäen ravirata. Myös Kiimassuon kaatopaikan alue kuuluu Pispanmäkeen. Jokioistentien varressa sijaitsee Agrimarket ja Hurrikaani-liikeskus.

## Lähteet
Pikku-Muolaa

**Pikku-Muolaa** (myös **Pikkumuolaa**) on yksi Forssan kaupunginosista. Vuoden 2011 lopussa Pikkumuolaan tilastoalueella (kaupunginosassa) oli 167 asukasta. Pikku-Muolaa on maaseutumainen omakotitaloalue valtatie 2:n länsipuolella Viksbergiä vastapäätä.  Pikku-Muolaan nimi tulee siitä, että toisen maailmansodan jälkeen Forssaan sijoitettiin luovutetusta Karjalasta evakuoituja Muolaan asukkaita.

## Lähteet

## Aiheesta muualla
* Kartta Forssan osa-alueista:
Rubén Pardo

**Rubén Pardo Gutiérrez** (s. 22. lokakuuta 1992 Logroño, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Leganésia, jonka omistukseen hän siirtyi elokuussa 2021 pelattuaan seurassa jo sitä ennen yhden kauden lainalla. Pardo on pelipaikaltaan keskikenttäpelaaja.

## Seurajoukkueura
Pardo pelasi ensimmäisen ottelunsa Real Sociedadin reservijoukkueessa kaudella 2009–2010, kun se pelasi Tercera Divisiónissa.

30. lokakuuta 2011 hän teki ensiesiintymisensä seuran edustusjoukkueessa ottelussa Real Madridia vastaan.

## Lähteet

## Aiheesta muualla
* Rubén Pardon esittely Real Sociedadin virallisella sivustolla 
* Rubén Pardon tilastot BDFutbol-sivustolla
Järvenpää (Forssa)

**Järvenpää** on yksi Forssan kaupunginosista. Vuoden 2011 lopussa Järvenpään tilastoalueella (kaupunginosassa) oli 137 asukasta. Järvenpää on Kaukjärven pohjoisrannalle rakentunut melko maaseutumaisena säilynyt kaupunginosa. Tähänkin kaupunginosaan on viime vuosikymmeninä rakennettu uusia omakotitaloja.

## Lähteet

## Aiheesta muualla
* Kartta Forssan osa-alueista:
Ojalanmäki

**Ojalanmäki** on yksi Forssan kaupunginosista. Vuoden 2011 lopussa Ojalanmäen tilastoalueella (kaupunginosassa) oli 274 asukasta. Ojalanmäki sijaitsee valtatie 10:n pohjoispuolisella ja Tampereentien itäpuolisella alueella.

## Lähteet

## Aiheesta muualla
* Kartta Forssan osa-alueista:
Kaikula

**Kaikula** on yksi Forssan kaupunginosista. Vuoden 2011 lopussa Kaikulan tilastoalueella (kaupunginosassa) oli 362 asukasta. Kaikula on valtatie 10:n pohjoispuolella sijaitseva kaupunginosa. Alueen rakennuskanta koostuu vaihtelevanikäisistä omakotitaloista. Lisäksi alueella on ABB:n toimintoja. Forssan hautausmaa ja vapaa-ajattelijoiden hautausmaa sijaitsevat Kaikulan alueella, vaikka puheissa hautausmaan sanotaankin sijaitsevan Ojalanmäen puolella. Vieremän mylly ja Vieremänkoski ovat myös Kaikulan alueella, vaikka nimistä voisikin päätellä muuta.

Kaupunginosassa toimii Kaikulan omakotiyhdistys.

## Lähteet
Park Jang-soon

**Park Jang-soon** (, s. 10. huhtikuuta 1968 Boryeong) on eteläkorealainen aktiiviuransa lopettanut vapaapainija, olympiavoittaja, maailmanmestari, Aasian-mestari ja Aasian kisojen kultamitalisti.

68 ja 74 kilogramman painoluokissa paininut Park voitti olympiakultaa Barcelonassa 1992 voittamalla loppuottelussa yhdysvaltalaisen Kenny Mondayn. Soulissa 1988 hän hävisi loppuottelussa Neuvostoliiton Arsen Fadzajeville ja Atlantassa 1996 Venäjän Buvaisar Saitijeville. Lisäksi Park voitti maailmanmestaruuden Torontossa 1993, kaksi mitalia Aasian kisoista ja värisuoran Aasian-mestaruuskilpailuista.

## Lähteet
* Park Jang-Sun Bio, Stats and Results  Olympics at Sports-Reference LLC. 
* Park, Jang-Soon (KOR) iat.uni-leipzig.de 
* Pak, Jang-Soon (KOR) iat.uni-leipzig.de 

### Viitteet
Lamminranta

**Lamminranta** on yksi Forssan kaupunginosista. Vuoden 2011 lopussa Lamminrannan tilastoalueella (kaupunginosassa) oli 385 asukasta. Alueen rakennuskanta koostuu omakoti- ja rivitaloista.

Kaupunginosan keskellä sijaitsee pinta-alaltaan 4,62 hehtaarin kokoinen Linikkalanlammi, jonka pohjoispuolella on uimaranta ja länsipäässä matonpesupaikka. Linikkalanlammin koillispuolella olevaa aluetta kutsutaan nimellä *Töppärä*.

Lamminrannassa ovat myös Forssan jäähalli ja terveyskeskus. Linikkalanlammin pohjoispuolella sijaitseva Hotelli Rantasipi  on lopetettu toistaiseksi 1.5.2013 alkaen. Hotellin paikalla on aikaisemmin ollut keuhkotautiparantola.

## Kuvia

File:Forssan pääterveysasema.jpg|Forssan pääterveysasema
File:Forssan jäähalli.jpg|Forssan jäähalli


## Lähteet
Parkkiaro

**Parkkiaro** on yksi Forssan kaupunginosista. Vuoden 2011 lopussa Parkkiaron tilastoalueella (kaupunginosassa) oli 238 asukasta. Parkkiaro muodostaa tilastoinnissa myös oman suuralueen, joka sijaitsee Forssan keskustaajaman suuralueen pohjoispuolella ja entisen Koijärven kunnan suuralueen eteläpuolella.

## Lähteet

## Aiheesta muualla
* Kartta Forssan osa-alueista:
Brian Strait

**Brian Strait** (s. 4. tammikuuta 1988 Waltham, Massachusetts, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura New York Islandersia. Pittsburgh Penguins varasi Straitin 65. pelaajana .

## Ura
Strait pelasi uransa alussa kaksi kautta U.S. National Development Teamissa. Kaudeksi 2006–2007 hän siirtyi NCAA:n Bostonin yliopistoon, jota edusti kolme kautta. Kaudeksi 2009–2010 Strait siirtyi NHL-seura Pittsburgh Penguinsiin, jonka AHL-farmijoukkueessa Wilkes-Barre/Scranton Penguinsissa pelasi koko kauden. Kaudella 2010–2011 hän debytoi NHL:ssä 21. helmikuuta 2011 Washington Capitalsia vastaan ja kaudella 2011–2012 hän pääsi pelaamaan ensimmäiset pudotuspeliottelunsa. Kautta 2012–2013 viivästyttäneen työsulun päätyttyä tammikuussa 2013 Strait siirtyi New York Islandersiin pelattuaan alkukauden AHL:ssä.

## Tilastot

## Lähteet
* 
* 
* Brian Strait NHL.comissa
Kivimäki (Forssa)

**Kivimäki** on yksi Forssan kaupunginosista. Vuoden 2011 lopussa Kivimäen tilastoalueella (kaupunginosassa) oli 71 asukasta. Kivimäki on maaseutumainen alue ydinkeskustasta koilliseen päin.

## Lähteet

## Aiheesta muualla
* Kartta Forssan osa-alueista:
Desulfovibriot

**Desulfovibriot** (*Desulfovibrio*) on bakteerisuku, johon kuuluvat lajit ovat gramnegatiivisia sulfaattia pelkistäviä bakteereja. Desulfovibrioilla on uintisiima eli flagelli, jonka avulla se voi liikkua. Solut ovat käyriä ja sauvanmuotoisia. *Desulfovibrio*-lajeja löytyy yleisesti vesiympäristöistä sekä ihmisen suolistosta. 

Desulfovibriot saavat solun rakennusaineet pääasiassa ottamalla sisään hiilidioksidia, joka on niiden hiilenlähde. Ne ovat siis autotrofeja. Desulfovibriot ovat myös niin sanottuja kemotrofeja eli ne saavat  tarvitsemansa energian pelkistämällä sulfaattia ja hapettamalla vetyä. Desulfovibriot eivät tarvitse siis kasvaakseen valoa tai happea.

Desulfovibrioiden välillä voi tapahtua geenien siirtoa virusten eli bakteriofaagien välityksellä. Tästä voi olla lajille evolutiivista hyötyä.

Helsingin yliopiston tutkimusryhmä, johtajanaan Per Saris, on 2023 esittänyt että desulfovibriot saattavat olla parkinsonismin perimmäinen aiheuttaja. Lisäksi desulfovibriot on yhdistetty myös moniin muihin tauteihin, kuten suolistosyöpiin, Alzheimerin tautiin sekä erilaisiin metabolisiin oireyhtymiin.

Desulfovibriot on yhdistetty myös kolorektaalisiin syöpäkasvaimiin. Kaiken kaikkiaan viimeisen kahdenkymmenen vuoden aikana kolorektaalisten syöpien määrä on laskenut, mutta nuorten keskuudessa tapaukset ovat lisääntyneet. Lisäksi viimeisen vuosikymmenen aikana vaikeiden ja pitkälle edenneinen syöpäkasvaiten määrä on lisääntynyt. Erityisesti *[[:en:Nitratidesulfovibrio_vulgaris|Desulfovibrio vulgaris]]* -lajin on huomattu lisääntyvän merkittävästi syöpien yhteydessä. Lisäksi hiirikokeissa on huomattu, että jos hiiriä ruokkii erityisen rasvapitoisella ruokavaliolla, usein 60% rasvapitoisuus, *D. vulgaristen* määrä nousee merkittävästi .

## Lähteet
* 

### Viitteet

## Aiheesta muualla
* Laji.fi: ''Desulfovibrio''
* Finto: Desulfovibriot (''Desulfovibrio'')
* National Center for Biotechnology Information (NCBI): ''Desulfovibrio'', taxonomy 
* UniProt – Taxonomy: ''Desulfovibrio''
Spire of Dublin

**Spire of Dublin**, (), viralliselta nimeltään **Monument of Light** () on ruostumattomasta teräksestä valmistettu, alaosastaan kolmen metrin ja huipulta noin viidentoista senttimetrin paksuinen, valtavaa neulaa muistuttava monumentti. Se seisoo entisen Horatio Nelsonin muistoksi pystytetyn pylvään paikalla, keskellä O'Connell-katua, Dublinissa, Irlannissa ja on 121,2 metrin korkuisena tällä hetkellä maailman korkein kuvanveistos. Monumentin alimmat kymmenen metriä on kuvioitu kiillottamalla se osittain. Teoksen alaosa on valaistu ja myös sen kärkeen on sijoitettu taivaalle loistava valo. Se painaa noin 126 tonnia ja sen pystytys maksoi noin neljä miljoonaa euroa.

## Lähteet

## Aiheesta muualla
Forssan Salama

**Forssan Salama** on Forssan kaupungissa toimiva, vuonna 1909 perustettu urheiluseura. Urheiluseuralla on kolme jaostoa: yleisurheilujaosto, hiihtojaosto ja kuntojaosto. Seuran järjestämiä urheilutapahtumia ovat Forssan Lehden puistojuoksu ja Forssan Suvi-ilta.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1930- ja. 1960-luvulla. Seura pelasi ensimmäisen kautensa B-sarjassa vuonna 1934. Forssan Salama pelasi kuuden kauden ajan pesäpallon Hämeen piirin maakuntasarjassa vuosina 1959–1964.

## Lähteet

## Aiheesta muualla
* Forssan Salama ry
Etelä-Louisianan satama

**Etelä-Louisianan satama** (, LOCODE esimerkiksi: US ZSC (Saint Charles, LA), US SNJ (Saint James, LA),) on Yhdysvaltain eteläosissa Louisianan osavaltiossa sijaitseva suuri satama. Etelä-Louisianan satama sijoittuu New Orleansin luoteispuolelle Mississippi-joen alajuoksulle. Satamaan kuuluvia terminaaleja löytyy joen varrelta noin 54 mailin eli runsaan 80 kilometrin matkalta St. Charlesin, St. John the Baptistin ja St. Jamesin piirikunnissa.

## Rahtiliikenne
Etelä-Louisianan satama sijoittui vuosina 2010–2011 rahtimäärältään maailman kahdenkymmenen suurimman rahtisataman joukkoon. Satama on tilastosta riippuen kokonaisrahtimäärältään Yhdysvaltain suurin tai yksi kolmesta maan suurimmasta satamasta Los Angelesin sataman ja Houstonin sataman ohella. Rahtitilastoissa sataman rahtimäärä vaihtelee paljon riippuen siitä huomioidaanko tilastossa vain ulkomaan rahtiliikenne (tuonti ja vienti) vai myös kotimaan liikenne.

Amerikkalaisten satamaviranomaisten järjestön AAPA:n maailmantilaston mukaan Etelä-Louisianan kautta kulki vuonna 2011 yhteensä 215,7 miljoonaa tonnia rahtia (sataman oman tilaston mukaan 274,3 milj. lyhyt tonnia eli 248,8 milj. tonnia). Vuonna 2012 rahtimäärä oli sataman omien tilastojen mukaan 253,0 miljoonaa tonnia (278,9 milj. lyhyt tonnia). Eurooppalaisen Rotterdamin sataman satamalistauksen mukainen vuoden 2011 rahtimäärä oli selvästi pienempi, vain 170,4 miljoonaa tonnia.

Vuonna 2014 sataman kautta kulki sen oman rahtitilaston mukaan 291,8 lyhyt tonnia eli 264,7 milj. tonnia rahtia. Rotterdamin sataman laatimassa vuoden 2014 satamatilastossa Etelä-Louisianan satama sijoittui maailman 16. suurimmaksi rahtisatamaksi.

## Lähteet

## Aiheesta muualla
*Port of South Louisiana  (portsl.com)
*Map: Ports of Louisiana, Port of South Louisiana= kartan numero 21  (portsoflouisiana.org)
*Port profile; Port of South Louisiana (2010, pdf)   (portsoflouisiana.org)
Colin McDonald (jääkiekkoilija)

**Colin McDonald** (s. 30. syyskuuta 1984 Wethersfield, Connecticut, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa AHL-seura Lehigh Valley Phantomsia. Edmonton Oilers varasi McDonaldin 51. pelaajana . Hänen isänsä Gerry McDonald pelasi kahdeksan NHL-ottelua Hartford Whalersissa.

## Ura
McDonald pelasi uransa alussa kaksi kautta EJHL:n New England Jr. Coyotesissa. Kaudeksi 2003–2004 hän siirtyi NCAA:n Providence Collegeen, jota edusti neljä kautta. Kaudet 2007–2010 McDonald pelasi AHL-seura Springfield Falconsissa lukuun ottamatta kolmea ECHL-ottelua Stockton Thunderissa kaudella 2008–2009 ja kahta NHL-ottelua Edmonton Oilersissa kaudella 2009–2010. Hän debytoi NHL:ssä 27. marraskuuta 2009 San Jose Sharksia vastaan ja teki ensimmäisen NHL-maalinsa seuraavana päivänä Vancouver Canucksia vastaan.

Kauden 2010–2011 McDonald edusti Oilersin farmijoukkuetta Oklahoma City Baronsia tehden 80 ottelussa 42 maalia, joilla voitti AHL:n maalipörssin. Kaudeksi 2011–2012 hän siirtyi Pittsburgh Penguinsiin, jonka farmijoukkueessa Wilkes-Barre/Scrantonissa pelasi 68 runkosarjaottelua tehopistein 14+35=49 ja 12 pudotuspeliottelua tehopistein 6+7=13. NHL:ssä McDonald pääsi pelaamaan viisi ottelua ilman tehopisteitä.

Kaudeksi 2012–2013 McDonald siirtyi New York Islandersiin. Islandersissa hän pelasi ensimmäisellä kaudellaan 24 ottelua, ja lisäksi hän edusti 35 ottelun ajan AHL-seura Bridgeport Sound Tigersia. Kauden jälkeen hän teki jatkosopimuksen Islandersiin. Toisella Islanders-kaudellaan McDonald pelasi 18 ottelua NHL:ssä ja 40 ottelua AHL:n Sound Tigersissa.

Kolmen Islanders-kauden jälkeen McDonald teki vuoden sopimuksen Philadelphia Flyersin kanssa. Hän aloitti kauden 2015–2016 Flyersin farmijoukkueessa Lehigh Valley Phantomsin, jonka kapteeniksi hänet nimettiin. McDonald ja Flyers sopivat kesken kauden monivuotisesta jatkosopimuksesta.

## Tilastot

## Lähteet
* 
* 
* Colin McDonald NHL.comissa 

### Viitteet
Sevan

**Sevan** (, *Sevana lich*) on Armenian ja Kaukasian alueen suurin järvi. Armenian keskiosassa Geghark'unik'in maakunnassa noin 1&nbsp;900 metriä merenpinnan yläpuolella sijaitsevan järven pinta-ala on 1&nbsp;266 neliökilometriä. Sen valuma-alue on noin 5&nbsp;000 neliökilometrin laajuinen. Järveen laskee 28 jokea tai puroa. Sevanin laskujoki on järvestä alkunsa saava Radzanjoki, joka laskee Araksjokeen ja edelleen Kaspianmereen. Järven syvin kohta on noin 80 metriä. Leveimmillään järvi on 78 kilometriä ja pisimmillään 56 kilometriä.

Radzanjoelle on rakennettu kuusi vesivoimalaa, mikä on johtanut järven vedenpinnan laskuun. 1970-luvun lopulla rakennettiin 39 kilometriä pitkä tunneli, joka tuo vettä Arpajoesta Sevaniin.

Järven luoteisrannalla sijaitsee Sevanavankin luostari. Luostari rakennettiin alun perin saarelle, mutta järven vedenpinnan tason laskettua noin 20 metriä saaresta muodostui niemimaa.

Järvi on kalaisa, ja se on kalastuksen kannalta merkittävä.

Järven pohjoisrannalla sijaitsee Sevanin kaupunkityyppinen taajama, jossa oli noin 20&nbsp;600 asukasta vuoden 2011 väestönlaskennan mukaan.


Sevan Armenia Севан Армения.jpeg|Järveä ympäröivät vuoret monesta suunnasta.
Sevanavanq5.jpg|Sevanavankin luostari


## Lähteet

## Aiheesta muualla
Ola Tuominen

**Ola Marko Tuominen** (s. 14. lokakuuta 1958 Mikkeli) on suomalainen näyttelijä, ääninäyttelijä ja teatteriohjaaja, joka on ollut aktiivinen aina 1980-luvulta. Tuominen oli uransa alussa kiinnitettynä Tampereen Työväen Teatterissa, ja sittemmin hän on toiminut freelancerina monissa eri teattereissa.

Television puolelta Tuominen tunnetaan etenkin ääninäyttelijänä. Hän on Kultaisen Venlan vuonna 2015 voittaneen *[[Unelmahäät]] -*tositelevisiosarjan pitkäaikainen juontaja. 

Tuominen oli Suomen Näyttelijäliiton vuoden miesnäyttelijä 2010.

## Nuoruus ja yksityiselämä
Ola Tuominen syntyi Mikkelissä Reino ja Kaija Tuomisen lapsena vuonna 1958. Sotaveteraani-isä toimi rakennusalan urakoitsijana ja äiti puheopin lehtorina. Isosisko puolestaan hovioikeudenneuvoksena.

Perhe muutti aluksi Tyrnävälle, josta sitten Tuomisen äidin Turun Yliopiston työn perässä Turkuun. Siellä Tuominen kävi koulunsa ja kasvoi nuoruutensa.

Armeijassa Tuominen pärjäsi hyvin, ja häntä pyydettiin jäämään Puolustusvoimille töihin, mutta näytteleminen vei mukanaan. Vuosien 1979−1980 vaihteessa Tuominen vietti puoli vuotta Lontoossa, jossa kävi *Desmond Jones School of Mime* -nimistä miimikoulua. Vuonna 1981 Tuominen muutti Tampereelle, jossa kävi Nätyn.

Vuonna 2022 Tuominen jäi virallisesti eläkkeelle, mutta jatkaa työskentelyä edelleen.

Ola Tuomisen perheeseen kuuluu vaimo ja kaksi tytärtä; toinen aikaisemmasta liitosta.

## Ura
Televisiossa Tuominen tunnetaan muun muassa Autovarkaasta, Metsoloista, Röllistä, Syrhämästä sekä Herra Linbergin äänestä Risto Räppääjä -animaatiosarjassa. Tuominen on ääninäyttelijänä myös muun muassa lukenut Seppo Jokisen *[[Sakari Koskinen|Komisario Koskinen]]* -kirjoja. Tuomisen ääni muistetaan kuitenkin kenties parhaiten tositelevisiosarjasta *[[Unelmahäät]]* (ent. *Satuhäät*), jonka spiikkerinä hän on toiminut aina vuodesta 2008. Sarja voitti Kultaisen Venlan 2015. Vuosina 2021–2024 Tuominen näytteli tv-sarjassa *[[Koskinen (televisiosarja)|Koskinen]]*.

Tuominen valmistui Tampereen yliopiston näyttelijäntyön laitokselta (Näty) vuonna 1985 ja oli kiinnitettynä Tampereen Työväen Teatterissa 1985–1993. Tuomisen oli alun perin tarkoitus jatkaa Työväen Teatterissa koko uransa ajan, mutta "vapauden kaipuu" sai hänet päätymään freelanceriksi, jona hän on pysynyt tähän päivään saakka. Vuonna 2020 Tuominen oli määräaikaisesti kiinnitettynä Tampereen Teatterissa.

Vuonna 2010 Suomen Näyttelijäliitto valitsi Tuomisen vuoden miesnäyttelijäksi. Tähän vaikutti eritoten hänen roolityönsä Gogolin klassikossa *[[Reviisori]]*, jossa Tuominen omasi "tarkkarytmisen komiikan, oivaltavan elekielen ja loistavan puhetekniikan". Tuominen oli tämän johdosta vieraana vuoden 2010 Linnan juhlissa.

Tuominen on ohjannut muun muassa Tampereen Työväen Teatterissa, Tampereen Teatterissa, Jyväskylän kaupunginteatterissa, Rauman kaupunginteatterissa, Porin Teatterissa, Rovaniemen Teatterissa ja kesäteattereissa.

## Filmografia

### Muuta

* 2023, *Lempo* (videopeli) - ääni

.

## Lähteet

## Aiheesta muualla
* 
* Ola Tuomisen näytelmiä – ilona.tinfo.fi
Emme

**Emme** on Sveitsin 10:nneksi pisin joki ja Aaren sivujoki. Joen pituus on 81,9&nbsp;km. Sen vuotuinen keskivirtaama alajuoksulla Biberistissä on 19 m³/s. Virtaama vaihtelee kovasti, sillä suurin mitattu vuorokausivirtaama on ollut 663 m³/s (elokuu 2007) ja pienin 2,3 m³/s (elokuu 1949). Joki saa alkunsa Hohgantvuoren eteläpuolen laaksosta, Brienzjärven pohjoispuolelta.

Emmen laakso on antanut nimensä muun muassa Emmental-juustolle.

Emme virtaa Bernin ja Solothurnin kantoneissa. Samanniminen, Kleine Emmeksi () kutsuttu joki virtaa aivan Emmen itäpuolella, Luzernin ja Obwaldenin kantonien alueella. Tästä syystä Emmeä kutsutaan toisinaan Grosse Emmeksi ().

## Lähteet
*
*
*

### Viitteet
Isohaukkakehrääjä

**Isohaukkakehrääjä** (*Chordeiles minor*) on amerikkalainen kehrääjälintu.

## Tuntomerkit
Isohaukkakehrääjä on 23–25,5&nbsp;cm pitkä ja sen siipiväli on 54–60&nbsp;cm. Sen höyhenpuku on väriltään tummanruskeankirjava. Sillä on terävät siiet ja keskipitkä pytstö, jonka kärjessä on matala lovi. Siipien käsisulat ovat kuviottoman mustat ja niiden keskellä on leveä valkoinen poikkijuova, joka on naaraalla epäselvempi kuin koiraalla.

## Levinneisyys
Isohaukkakehrääjiä pesii Pohjois- ja Keski-Amerikassa. Laji talvehtii Etelä-Amerikan pohjois- ja keskiosissa. Euroopassa laji on hyvin harvinainen harhailija, jota tavataan syys-lokakuussa lähinnä Isossa-Britanniassa.

## Lähteet
FNSU

**FNSU**, viralliselta nimeltään **Föreningen Nordens Socialdemokratiska Ungdom**, on pohjoismaiden sosialidemokraattisten nuorisojärjestöjen kattojärjestö. Nykyisin sen jäseninä ovat myös Baltian maiden eli Viron, Latvian ja Liettuan sosialidemokraattiset nuorisojärjestöt. Suomesta järjestön jäsenenä ovat Sosialidemokraattiset Nuoret ja Sosialidemokraattiset Opiskelijat.

Järjestössä ei ole henkilöjäseniä, vaan siihen kuuluu yksinomaan poliittisia nuorisojärjestöjä. Puheenjohtajuus järjestössä kiertää rotaation mukaisesti maalta toiselle. Vuosina 2021–2022 järjestön puheenjohtajuus on Tanskan sosialidemokraattisilla nuorilla, DSU:lla. Kaudella 2023–2024 järjestön puheenjohtajana toimii Suomen Sosialidemokraattiset Nuoret.

## Katso myös
* Pohjoismaiden neuvosto
* Pohjoismaiden Keskustanuoret
* Pohjoismaiden konservatiivinuoret
* Pohjoismaiden kristillisdemokraattiset nuoret
* Socialistisk Ungdom i Norden
Kleine Emme

**Kleine Emme** () on Sveitsissä virtaava joki ja Reussin sivujoki. Joen pituus on 36,5&nbsp;km.

Kleine Emme virtaa Obwaldenin ja Luzernin kantoneiden alueella. Joen alkulähteen katsotaan olevan Briezer Rothorn -vuoren ja Brienzjärven koillispuolella. Kleine Emme laskee Reussiin Emmenin ja Luzernin rajalla. Joen vuotuinen keskivirtaama alajuoksulla Luzernissa on 16 m³/s. Virtaama vaihtelee kovasti, sillä suurin mitattu vuorokausivirtaama on ollut 650 m³/s (elokuu 2005) ja pienin 1,3 m³/s (lokakuu 2005).

Kleine Emme on saanut lisänimensä Kleine () erotukseksi lähellä viraavasta Emmestä, jota toisinaan kutsutaan myös Grosse Emmeksi ().

## Lähteet
*
*
*

### Viitteet
Sumujen laituri

**Sumujen laituri** (*Le Quai des brumes*) on Marcel Carnén ohjaama ranskalainen runollista realismia edustava elokuva vuodelta 1938. Elokuva on sävyltään varjoisa ja surumielinen, ja sitä on myöhemmin pidetty yhtenä seuraavan vuosikymmennen *[[film noir]]* -elokuvien innoittajista.

*Sumujen laituri* perustuu Pierre Mac Orlanin vuonna 1927 julkaistuun romaaniin, jonka pohjalta käsikirjoituksen laati Jacques Prévert.

Elokuvassa armeijasta karannut Jean kohtaa Le Havren satamakaupunkiin saavuttuaan nuoren Nellyn ja nousee tämän ”suojelijoita” vastaan tuhoisin seurauksin. Tärkeitä teemoja sumuun kietoutuvassa kuvauksessa ovat viha, rakkaus, kosto ja mustasukkaisuus.

## Yksityiskohtia

Elokuvan juoni poikkeaa merkittävästi Mac Orlanin romaanista. Jean Gabinin tulkitsema miespääosa on yhdistelmä kahdesta eri romaanihenkilöstä, boheemitaiteilija Jean Rabesta ja sotilaskarkuri Marcel Lannoisista. Elokuvan Nelly on puolestaan monimutkaisesta taustastaan huolimatta suloinen ja viaton, romaanissa taas prostituutioon päätyvä tanssityttö.

Alkuperäinen tapahtumapaikka on kuuluisa kabaree nimeltä Lapin Agile Pariisin Montmartren kaupunginosassa. Kyseessä on merkittävä taide-elämän keskus, jossa myös kirjailija Pierre Mac Orlan vietti 1900-luvun vaihteessa aikaansa.

Elokuvaohjaaja Jean Renoir vihastutti Marcel Carnén muistelmien mukaan käsikirjoituksesta vastanneen Jacques Prévertin nimittämällä *Sumujen laituria* fasistiseksi elokuvaksi.

Ian McEwanin menestysromaanin perustuvassa vuoden 2007 *[[Sovitus (elokuva)|Sovitus]]*-elokuvassa käytetään viittauksena taustalla pyörivää Nellyn ja Jeanin ikonista kohtausta. 

## Näyttelijät

## Lähteet

## Aiheesta muualla
* 
* 
*
Mona Lisa (elokuva)

**Mona Lisa** on brittiläinen elokuva joka sai ensi-iltansa vuonna 1986. Sen on ohjannut Neil Jordan. Elokuva kertoo vankilasta pitkän tuomion jälkeen vapautuvasta Georgesta (Bob Hoskins) joka joutuu palaamaan vanhan pomonsa Denny Mortwellin (Michael Caine) töihin.

## Tarina

George on vapautunut vankilasta pitkän tuomion jälkeen. Hän löytää tyttärensä joka hädin tuskin muistaa hänet, ja tyttären äiti ei edes halua nähdä miestä enää. George etsii käsiinsä vanhan pomonsa Denny Mortwellin, jonka vuoksi hän joutui vankilaan ja toivoo että saisi istumisestaan jotain korvausta. Mortwell tarjoaa hänelle töitä, kuljettamaan Simone-nimistä värillistä eliittiprostituoitua. George ja Simone ystävystyvät vähitellen. Simone pyytää Georgea auttamaan häntä löytämään hyvän ystävänsä Kathyn (Kate Hardie) jonka kanssa he tekivät joskus töitä kadulla. Simone onnistui kuitenkin pakenemaan sieltä pois ja pelkää, että Kathylle olisi sattunut jotakin ikävää.

George alkaa etsiä Kathya Lontoon alamaailmasta ja lopulta löytää hänet. Kathy on häikäilemättömän sutenöörin armoilla, jolla on läheiset suhteet hänen pomoonsa Mortwelliin. Siitä huolimatta George vaarantaa henkensä ja auttaa Kathyn pakoon. Kaikki kolme pakenevat yhdessä Brightoniin, jossa Simone alkaa vieroittamaan ystävänsä huumeriippuvuudesta.

## Pääosat

Lähde: 

## Elokuvan arvostelut
British Film Instituten valitsemat asiantuntijat äänestivät *Mona Lisan* vuonna 1999 yhdeksi kaikkien aikojen sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Nimimerkki PA kirjoittaa Tv-maailmassa, että Jordan oli elokuvan tekoaikaan, 1980–1990-luvulla, uransa huipulla, kuten myös Hoskins. Kehuja saavat myös Robbie Coltrane ja Michael Caine. Tähtiä hän antaa elokuvalle neljä.

## Lähteet

## Aiheesta muualla
* 
* 
*
Markku Anttila

**Markku Matias Anttila** on suomalainen viihdetaiteilija. Hän on esiintynyt taikurina yli 30 vuotta. Anttila on opiskellut viulunsoittoa sekä musiikin teoriaa ja ollut Etelä-Pohjanmaan musiikkiopistossa viulunsoiton opettajana 1980-luvulta lähtien. Hän on soittanut Seinäjoen kaupunginorkesterissa. Anttila alkoi säveltää kevyttä musiikkia vuonna 1984.
Hänen sävellyksiään on levyttänyt esimerkiksi Lea Laven.

Anttilan sävellys "Sadun tango" voitti vuoden 1992 Tangomarkkinoiden sävellyskilpailun ja hänen kappaleensa "Maan matonen" voitti pilkkalaulukilpailun vuonna 1990. 

Anttila on myös levyttänyt kaksi "Muumimaailman taikaa" -muumilevyä.

Vuodesta 1992 lähtien Anttila on tuottanut suomalaisiin teemapuistoihin ohjelmaa, aluksi Wasalandiaan 1992 ja tämän jälkeen Muumimaailmaan 1993-2002. Vuosina 2003–2007 hän tuotti ohjelmaa Kalajoen hiekkasärkillä, JukuJukuMaassa sijaitsevaan Merirosvoteatteriin.

## Lähteet

## Aiheesta muualla
*Markku Anttilan kotisivu
Melges 24

**Melges 24** on kilpapurjevene, joka lanseerattiin vuonna 1993. Vuonna 1998 kilpailtiin ensimmäisen kerran luokan maailmanmestaruudesta Torquayssa Englannissa 98 veneen voimin. 

Nykyään Melges 24 -maailmanmestaruuskilpailuihin  ja Euroopan mestaruuskilpailuihin  poikkeuksetta yli sata venekuntaa. Myös Suomen ja Viron yhteinen ranking-sarja  on tasokas, sillä luokassa purjehtii useita olympiapurjehtijoita. 

Luokan houkuttelevuutta lisää veneen helppo ja kustannustehokas kuljetus kilpailupaikalta toiselle.

## Historia
Vuonna 1992 Buddy Melges voitti America's Cupin America3-veneellä San Diegossa Kaliforniassa. America3-veneen oli suunnitellut Reichel Pugh. Pughin ja Melgesin yhteistyö veneenkehityksessä jatkui ja saman vuoden joulukuussa ensimmäinen Melges 24 näki päivänvalon. Melges 24 esiteltiin 1993 venemarkkinoille ja innovatiivisen suunnittelunsa ansiosta se asetti standardin urheilullisiin kilpaveneluokkiin. 

Thelenin veljekset Kenneth ja Henrik toivat ensimmäinen Melges 24:n Suomeen vuonna 1994. Veljekset toimivat myös veneen virallisena maahantuojana muutamien vuosien ajan kiertäen eri kaupungeissa esittelemässä sen ominaisuuksia. 

1996 purjehdittiin Suomen ensimmäiset Melges 24 -luokan kilpailut Turussa, Pyytinkarin paluukilpailun yhteydessä. Kilpailuun osallistui kolme venekuntaa. Thelenin edustama Fazer, Kari Heikkilän kipparoima Marinel Thunderboat sekä Antti Niinirannan vene Patu. Kilpailu purjehdittiin upeassa auringonpaisteessa ja reippaassa tuulessa. Melgesit lähes lensivät tavallisten perheveneiden ohi nopeuksien noustessa jopa 20 solmun yläpuolelle. Kilpailun voitti Fazer, seuraavina Marinel Thunderboat ja Patu.

Kenneth Thelen on edelleen Suomen menestynein Melges 24 -kippari. Viisinkertaisen luokkamestaruuden lisäksi  hän on saavuttanut Euroopan mestaruuskilpailuissa pronssia vuonna 1996 Barcelonassa sekä amatöörien Euroopan mestaruuden 2003 Helsingissä .

## Lähteet

## Aiheesta muualla
* Navy Sailing
* Suomen Melges 24 -luokka    
* Melges 24 Euroopan mestaruuskilpailut 
* Kansainvälinen Melges24 -liitto
* Melges 24:n suunnittelijat Reichel ja Pugh
Newbear 77-68

**Newbear 77-68** on Bear Microcomputer Systemsin valmistama mikrotietokone harrastelijakäyttöön. Tietokone on julkaistu vuonna 1977 ja sitä pidetään ensimmäisenä brittiläisenä kotitietokoneena.

Tietokone käytti Motorola 6800 suoritinta ja siinä oli 256 tavua RAM-muistia. Tietokone myytiin rakennussarjana.

## Lähteet

## Aiheesta muualla
* The Construction of a Simple Microcomputer Using a 6800 Microprocessor (PDF)
Immanuel (yhtye)

**Immanuel** (Mikaveli ja Roni Samuel, oikeilta nimiltään Mikael Meklin ja Roni Lempiäinen) on suomalainen rap-duo Keravalta, jonka sanoitukset liittyvät vahvasti kristinuskoon. Duon esikoisalbumi *[[Kilosanomaa]]* julkaistiin Uturn Recordsin kautta marraskuussa 2012 . Yhtye julkaisi toisen albuminsa, *[[Jumalanmiehii]]*, marraskuussa 2013. Albumin julkaisukonsertti pidettiin Maata Näkyvissä -festareilla Turussa. *Jumalanmiehii* nousi julkaisuviikollaan Suomen virallisella listalla sijalle 17. 

Immanuelin kappale "King Of The Jungle" on vuoden 2013 paras Rytmibarometri-kappale.

Immanuel teki paluun 10-vuotisen taivaleen kunniaksi vuonna 2022. Immanuelilla oli kesällä kolme keikkaa: yksi Helsingissä ja kaksi Juhannuskonferenssissa Keuruulla. He julkaisivat kolmannen albuminsa *[[Jumalanmiehii II]]* 17. marraskuuta 2023 Maata Näkyvissä -festareilla Turussa. 

## Diskografia
### Albumit
* 
* 
* ''Jumalanmiehii II'' (2023)

### Singlet
* "King of the Jungle" (2013)
* "G.O.A.T" (2022)
* "Valheet" (2022)
* "SADBOI" (2023)
* "Veitsen Terällä" (2023)
* ”Kuningas Palaa - Remix” (2024)
* ”Palavana Soi” (2025)
* ”Valaistun” (2025)

### Musiikkivideot
* "Vastarintaliike", mukana Angela Meklin (2012)
* "Armo" (2013)
* "Surffaan", mukana Tommi Ahonen (2013)
* "King of the Jungle" (2013)
* "Unelmii", mukana Tuomas Kauhanen & Angela Meklin (2014)
* "Jumalanmiehii", mukana Pesso & Rodrigo Campos (2014)
* "G.O.A.T*."* (2022)
* "SADBOI", mukana Taisto Tapulist (2023)
* "Jumalanmiehii II", mukana Rodrigo Campos & Jodahe (2023)

### Vierailijana

* Pastorit: "Meit ei kiinnosta" (mukana Immanuel, 2013)
* Joonatan Palmi: "En aio häpee tätä" (mukana Immanuel ja Rebekka, 2016)

## Lähteet

## Aiheesta muualla
* Immanuel Facebookissa
* Immanuel Youtubessa
* Immanuel Instagramissa
* Immanuel TikTokissa
Georg Norman

**Georg Norman** (k. 1553) oli kuningas Kustaa Vaasan neuvonantaja. Hän oli kotoisin Pommerista, ja tuli Ruotsiin vuonna 1539 kruununprinssi Eerikin opettajaksi. Hänet nimitettiin silloin myös hovin yli-intendentiksi, kirkollisministeriksi, ja myöhemmin kuninkaan ulkopoliittiseksi neuvonantajaksi. Hän välitti Ruotsiin mannereurooppalaista poliittista ajattelua ja hallintotapaa. Mikael Agricolalla oli häneen yhteyksiä.

## Lähteet